
R E F E R A T   D E   A P R O B A R E
la proiectul de hotărâre privind acordarea unui mandat special reprezentantului municipiului Hunedoara în Adunarea Generală a ASOCIAŢIEI DE 
DEZVOLTARE INTERCOMUNITARĂ „Sistemul Integrat
 de Gestionare a Deșeurilor Județul Hunedoara”


	Prin adresa nr. 211/04.02.2021, înregistrată la Primăria Municipiului Brad sub nr. 16378/04.02.2021, Asociația de Dezvoltare Intercomunitară „Sistemul Integrat de Gestionare a Deșeurilor județul Hunedoara” a solicitat aprobarea de către consiliile locale ale unităților administrativ teritoriale componente ale asociației a unui pachet de măsuri administrative prin care vor fi puse în aplicare cerințele O.U.G. nr. 74/2018 de modificare și completare a Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a O.U.G. nr. 196/2005 privind Fondul pentru Mediu. Aceste măsuri administrative vor produce o mult așteptată reformă în domeniul salubrizării ce va aduce o schimbare de mentalitate a utilizatorilor, o înțelegere a faptului că deșeurile neselectate costă mai scump. 
Având în vedere solicitarea Asociaţiei de Dezvoltare Intercomunitară „Sistemul Integrat de Gestionare a Deșeurilor Județul Hunedoara”, am inițiat prezentul proiect de hotărâre prin care am propus aprobarea mandatării reprezentantului Municipiului Brad ca în Adunarea Generală a Asociaţiei de Dezvoltare Intercomunitară „Sistemul Integrat de Gestionare a Deșeurilor Județul Hunedoara” să voteze pentru/împotrivă aprobarea:
1. Actualizării Planului Tarifar și analizării pragului de suportabilitate pentru utilizatorii casnici ca parte a analizei ACB din cadrul proiectului „Sistem de Management Integrat al Deșeurilor în județul Hunedoara”, conform Anexei nr. 1 care face parte integrantă din proiectul de hotărâre;
1. Regulamentului Serviciului de Salubrizare pentru județul Hunedoara, conform Anexei nr. 2 care face parte integrantă din proiectul de hotărâre;
1. Actului Adițional nr. 2 la Contractul de Delegare a Gestiunii Serviciului de Salubrizare în zona de colectare 1 Brad nr. 394/720/25.04.2018, conform Anexei nr. 3 care face parte integrantă din proiectul de hotărâre;
1.  Procedurii de facturare, conform Anexei nr. 4 care face parte integrantă din proiectul de hotărâre.
Competența dezbaterii și adoptării proiectului de hotărâre aparține Consiliului Local al Municipiului Brad în temeiul prevederilor art. 129 alin. (2) lit. d), alin. (7) lit. n),  alin.(14) și ale art. 139, coroborat cu art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.
În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
           Invoc în susținerea propunerii mele art. 89 – art. 92 și art. 132 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, ale Ordonanţei de Urgenţă a Guvernului nr. 74/2018 pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de Urgenţă a Guvernului nr. 196/2005 privind Fondul pentru mediu, cu modificările și completările ulterioare, ale Legii nr. 273/2006, privind finanţele publice locale, cu modificările şi completările ulterioare, Ordonanței Guvernului nr. 26/2000, cu privire la asociaţii şi fundaţii, cu modificările şi completările ulterioare, ale art. 10 din Legea serviciilor comunitare de utilități publice nr. 51/2006, republicată, cu modificările şi completările ulterioare, Legii nr.101/2006 a serviciului de salubrizare a localităților, republicată, cu modificările și completările ulterioare, ale art. 59 din Legea nr. 211/2011 privind regimul deşeurilor, republicată, cu modificările și completările ulterioare, ale Documentului de poziție privind modul de implementare a proiectului „Sistem integrat de management al deșeurilor în județul Hunedoara”, ale Statutului ASOCIAŢIEI DE DEZVOLTARE INTERCOMUNITARĂ „Sistemul Integrat de Gestionare a Deșeurilor Județul Hunedoara”, Ordinului A.N.R.S.C. nr. 109/2007 privind aprobarea Normelor metodologice de stabilire, ajustare și modificare a tarifelor pentru activitățile specifice serviciului de salubrizare a localităților, Ordinului A.N.R.S.C. nr. 82/2015 privind aprobarea Regulamentului-cadru al serviciului de salubrizare a localităților, cu modificările și completările ulterioare, Hotărârii Consiliului Local al Municipiului Brad nr. 60/2009 privind asocierea Municipiului Brad cu Judeţul Hunedoara, precum şi cu unele unităţi administrativ-teritoriale din judeţul Hunedoara, în vederea constituirii Asociaţiei de Dezvoltare Intercomunitară “Sistemul Integrat de Gestionare a Deşeurilor Judeţul Hunedoara”, Hotărârii Guvernului nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările ulterioare, precum şi ale Statutului Asociaţiei de Dezvoltare Intercomunitară „Sistemul Integrat de Gestionare a Deșeurilor Județul Hunedoara”.

